324 De Nerver der udgaa fra Hjærnen eller Rygmarven. 



Lungemavenerven giver os endnu et Exempel paa den sidste 

 Form af Reflexvirksomhed. Overskærer man Nerven i Halsegnen 

 og man dernæst pirrer den Ende der er i Forbindelse med Hjærnen, 

 den centrale Ende, ser man at Hj ærtet vedbliver at trække sig 

 sammen, men at Aandedrættet pludselig standser, og under visse 

 Omstændigheder holder Dyret med det Samme helt op at trække 

 Vejret og dør. 



Ligesom man altsaa kan faa Aandedrættet til at standse ved 

 at pirre de centripetale Traade i Lungemavenerven, fra hvilken 

 der afgives Følenervetraade til Luftrørsgrenene og Lungerne, kan 

 man opnaa samme Resultat ved at pirre en af dens Grene, den 

 øverste Strubenerve, som forsyner Strubehovedet med Nerver eller 

 ved at pirre de Følenervetraade der fra 5te Par gaa til den for- 

 reste Del af Næsen. Disse tre Nerver, som man kan kalde Aande- 

 drættets Forposter, staa paa Vagt ved de tre Adgangsaabninger som 

 Luften maa passere paa sin Vej ned til Lungerne og om dem alle 

 tre gælder det, at en stærk Pirring af deres centripetale Traade 

 faar Aandedrættet til at blive langsomt og endog kan faa det til 

 at standse helt. 



Kommer der en Draabe Vand ned i Strubehovedet er Følgen 

 deraf sædvanlig en Række Reflexbevægelser, som man har kaldt 

 Hoste; pirres Næsens Slimhinde kommer der Nysen; i begge Til- 

 fælde altsaa kraftige Bevægelser for at jage det irriterende Legeme 

 ud. Men er Pirringen meget hæftig bliver Aandedrættet vanskelig- 

 gjort eller helt standset; enhver som har faaet nogle Draaber af 

 en stærkt irriterende Væske, f. Ex. Brændevin, ned i Strubehovedet 

 vil have følt Beklemmelse og Kvælningsfornemmelse, før han kom 

 til at hoste. Man ser ikke saa sjælden at Børn dø efter at have 

 faaet en Ært ned i Strubehovedet, skøndt denne vitterlig er for 

 lille til at forhindre Luftens Passage og kvæle Barnet paa denne 

 Maade; det er da den stærke Pirring af Strubehovedets Nerver 

 der faar Aandedrættet til at standse; det maa uden Tvivl forklares 

 paa lignende Maade at man har set Boxere dø pludseligt naar 

 de havde faaet et stærkt Næveslag paa Næsen. 



